Europos Parlamento ir Tarybos reglamentas (EB) Nr. 894/2002
2002 m. gegužės 27 d.
iš dalies keičiantis Tarybos reglamentą (EEB) Nr. 95/93 dėl laiko tarpsnių paskirstymo Bendrijos oro uostuose bendrųjų taisyklių
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 80 straipsnio 2 dalį,
atsižvelgdami į Komisijos pasiūlymą [1],
atsižvelgdami į Ekonomikos ir socialinių reikalų komiteto nuomonę [2],
pasikonsultavę su Regionų komitetu,
laikydamiesi Sutarties 251 straipsnyje nustatytos tvarkos [3],
kadangi:
(1) 2001 m. rugsėjo 11 d. teroristų atakos Jungtinėse Amerikos Valstijose ir vėlesni politiniai įvykiai labai paveikė oro vežėjų vykdomą oro transporto veiklą, sukeldami didelį paslaugų, suplanuotų 2001 m. vasaros ir 2001-2002 m. žiemos sezonams, paklausos sumažėjimą.
(2) Siekiant užtikrinti, kad operatoriai neprarastų teisės į tuos laiko tarpsnius dėl to, jog šiems sezonams paskirstyti laiko tarpsniai nenaudojami, būtina aiškiai ir vienareikšmiškai parodyti, kad tų sezonų planus nepalankiai paveikė 2001 m. rugsėjo 11 d. teroristų atakos.
(3) 1993 m. sausio 18 d. Tarybos reglamentas (EEB) Nr. 95/93 dėl laiko tarpsnių paskirstymo Bendrijos oro uostuose bendrųjų taisyklių [4] turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Šis straipsnis įterpiamas į Tarybos reglamentą (EEB) Nr. 95/93:
"10a straipsnis
2001 m. rugsėjo 11 d. įvykiai
10 straipsnio 3 dalyje koordinatoriai sutinka, kad oro vežėjai įgytų teisę į tuos pačius laiko tarpsnius suplanuotų 2002 m. vasaros ir 2002-2003 m. žiemos sezonų metu, kaip laiko tarpsniai atitinkamai buvo paskirstyti 2001 m. rugsėjo 11 d. suplanuotiems 2001 m. vasaros ir 2001-2002 m. žiemos sezonams."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. gegužės 27 d.